text: सोनिया गांधी की इस डिनर पार्टी में कांग्रेस की तरफ से पार्टी अध्यक्ष राहुल गांधी, पूर्व प्रधानमंत्री मनमोहन सिंह, मल्लिकार्जुन खड़गे, गुलाम नबी आजाद, अहमद पटेल, एके एंटनी, रणदीप सुरजेवाला शामिल हुए। जबकि अन्य विपक्षी दलों में एनसीपी के राष्ट्रीय अध्यक्ष शरद पवार, आरजेडी के वरिष्ठ नेता तेजस्वी यादव, मीसा भारती, बीएसपी के सतीश चंद्र मिश्र, एसपी के रामगोपाल यादव, टीएमसी के सुदीप बंधोपाध्याय, नेशनल कांफ्रेंस के उमर अब्दुल्ला, बीटीपी से शरद यादव, द्रमुक की कनीमोझी, आरएलडी के चौधरी अजीत सिंह, सीपीआई के डी राजा, सीपाआई एम के मो. सलीम, झारखंड मुक्ति मोर्चा के हेमंत सोरेन, जेवीएम के बाबूलाल मरांडी और हिन्दुस्तान अवामी मोर्चा के जीतन राम मांझी समेत कई अन्य नेताओं ने शिरकत की। इसके अलावा जेडीएस के नेताओं ने भी डिनर पार्टी में हिस्सा लिया, जबकि कर्नाटक होने वाले विधानसभा चुनाव में कांग्रेस और जेडीएस आमने-सामने हैं। कांग्रेस नेताओं के मुताबिक टीडीपी, बीजेडी को इस डिनर पार्टी में आमंत्रित नहीं किया गया था।